**AGENCIJA ZA ODGOJ I OBRAZOVANJE**

**Podružnica Split**

Tolstojeva 32

21000 Split

Split, 30. rujna 2019.

Povodom 100-e obljetnice rođenja hrvatskoga pjesnika i znanstvenika Jure Kaštelana (1919. – 1990. – 2019.) Agencija za odgoj i obrazovanje i Srednja škola Jure Kaštelana, Omiš organiziraju stručni skup za učitelje i nastavnike Hrvatskoga jezika te upućuju

**JAVNI POZIV**

učiteljima i nastavnicima Hrvatskoga jezika, Povijesti, Likovne i Glazbene kulture za sudjelovanje na stručnomu skupu predavanjem u trajanju od dvadeset do trideset minuta. Predviđen je interdisciplinarni pristup temi Kaštelan kako bi se ostvario cjelovit uvid u njegovo umjetnički, znanstveni i društveni život.

Stručni skup održat će se 18. prosinca 2019. u dvorani Hotela Plaža u Omišu.

Naslove izlaganja i kratak opis izlaganja (najviše 1/3 kartice teksta) valja poslati na adresu elektroničke pošte: srecko.listes@azoo.hr.

Rok za slanje prijave je 1. prosinca 2019.

Agencija za odgoj i obrazovanje izvijestit će predavače o prihvaćanju prijava do 5. prosinca 2019.